|  |  |
| --- | --- |
| **12. NAPIREND** | **Ügyiratszám:** BSZ/2574/2023. |

**ELŐTERJESZTÉS**

a Képviselő-testület **2023. május 30-i** **nyilvános** ülésére

|  |  |
| --- | --- |
| **Tárgy:** | **Balatonszepezd Község Önkormányzata 2022. évi gyermekjóléti és gyermekvédelmi feladatainak átfogó értékelése** |
| **Előterjesztő:** | Bíró Imre polgármester |
| **Előkészítette:** | Dresselné Steiner Ibolya szociális ügyintéző |

**TISZTELT KÉPVISELŐ-TESTÜLET!**

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése szerint: „A helyi önkormányzat a gyermekjóléti és gyermekvédelmi feladatainak ellátásról minden év május 31-jéig – a külön jogszabályban meghatározott tartalommal - átfogó értékelést készít, amelyet a Képviselő-testület, illetve a közgyűlés megtárgyal. Az értékelést meg kell küldeni a gyámhivatalnak. A gyámhivatal az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat 60 napon belül érdemben megvizsgálja a gyámhivatal javaslatait és állásfoglalásáról, intézkedéséről tájékoztatja.”

Az értékelés szempontjait a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza.

Az előterjesztés mellékletét képezi a Balatonfüredi Szociális Alapszolgáltatási Központ Család- és Gyermekjóléti Szolgálat beszámolója is.

Kérem a Tisztelt Képviselő-testületet, hogy az előterjesztést megvitatni és a határozati javaslatokat elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a gyermekjóléti és gyermekvédelmi feladatok 2022. évi ellátásáról szóló átfogó értékelést – az e határozat (előterjesztés) mellékletét képező tartalommal – elfogadja.  Megbízza a polgármestert, hogy az értékelést határidőben küldje meg a Veszprém Vármegyei Kormányhivatal Hatósági Főosztály Szociális és Gyámügyi Osztályához.  **Határidő:** 2023. május 31.  **Felelős:** polgármester |

Zánka, 2023. május 8.

|  |  |
| --- | --- |
|  | **Biró Imre**  polgármester |

**Balatonszepezd Község Önkormányzata**

**2022. évi gyermekjóléti és gyermekvédelmi feladatainak átfogó értékelése**

*(a gyámhatóságokról, valamint a gyermekvédelmi és gyámügyi eljárásról szóló*

*149/1997. (IX.10.) Korm. rendelet 10. melléklete alapján)*

1. *A település demográfiai mutatói, különös tekintettel a 0 – 18 éves korosztály adataira:*

Balatonszepezd község állandó lakosainak száma 2022. december 31-én: 466 fő.

* + A 0-18 éves korú gyermekek száma: 44 fő, de valóságban a településen életvitelszerűen is itt élő gyermekek száma ennél alacsonyabb.
  + 2022-ben 2 gyermek született a településen.
  + Korcsoportos megoszlás szerint:

0-3 év közötti gyermekek száma: 7 fő,

4-6 év közötti (óvodás)gyermekek száma: 3 fő,

7-14 év közötti (általános iskolás) gyermekek száma: 19 fő,

15-18 év közötti (középiskolás) gyermekek száma: 15 fő.

1. *Az önkormányzat által nyújtott pénzbeli, természetbeni ellátások biztosítása:*

* *rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,*
* *egyéb a Gyv.t-ben nem szabályozott pénzbeli vagy természetbeni juttatásokra vonatkozó adatok,*
* *gyermekétkeztetés megoldásának módjai, kedvezményben részsülőkre vonatkozó statisztikai adatok.*
  + Rendszeres gyermekvédelmi kedvezményezett gyermek nincs a településen, valamint jogosultság megállapítására vonatkozó kérelem benyújtására sem került sor.
  + Az 1997. évi XXXI. tv. 20/A. § (1) bekezdésére tekintettel nem került támogatás kifizetésre.
  + Rendkívüli gyermekvédelmi támogatott nem volt, erre igény nem érkezett.
  + Hátrányos helyzetű és halmozottan hátrányos helyzetű gyermek a községben nem volt.
  + A településen életvitelszerűen élő gyermekek az alábbi támogatásban részesültek:
* iskola-, óvodakezdési támogatás:

óvodás gyermekek: 3 fő 15 ezer Ft/fő,

általános iskolás gyermekek: 13 fő 20 ezer Ft/fő,

középiskolás gyermekek: 9 fő 30 ezer Ft/fő,

felsőfokú tanulmányait végző gyermekek: 4 fő 30 ezer Ft/fő

* Bursa Hungarica Felsőoktatási Önkormányzati Ösztöndíjban 2 fő részesült 10 hónapon keresztül 25 ezer Ft/hó összegben önkormányzati ösztöndíj támogatásban.
  + Az alapfokú nevelési és oktatási intézményeket a községben élő családok gyermekei a szomszédos településen, Zánkán veszik igénybe, ahol a gyermekek napközbeni étkeztetése, napközis felügyelete is biztosított. Balatonszepezdről a 2022/23-as tanévben a zánkai általános iskolába 9 gyermek jár.
  + Községünkben élő gyermekek az óvodai és bölcsődei ellátást Zánkán a Kétnyelvű Német Nemzetiségi Óvoda és Bölcsőde intézményében vehetik igénybe. Az intézménytől kapott adatok alapján Balatonszepezdről a 2022/23-as tanévben 3 fő óvodás és 1 fő bölcsődés gyermek került beíratásra.

1. *Az önkormányzat által biztosított személyes gondoskodást nyújtó ellátások bemutatása:*

*- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),*

*- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, és az ezzel összefüggő tapasztalatok.*

A gyermekjóléti szolgálatot 2016. január 1-től továbbra is a Balatonfüredi Szociális Alapszolgáltatási Központ Család- és Gyermekjóléti Szolgálata látja el.

*(A Gyermekjóléti Szolgálat tájékoztatója külön mellékletként kerül csatolásra.)*

1. *-----------*
2. *------------*
3. *A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, megállapításainak bemutatása:*

Veszprém Vármegyei Kormányhivatal Hatósági Főosztály ügyiratszám: VE/56/00017-1/2022. (Az értékeléshez mellékletként csatolva.)

1. *Jövőre vonatkozó javaslatok, célok meghatározása a Gyvt. előírásai alapján:*

*(milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

A gyermekvédelmi ellátások jelen formában alkalmasak a felmerülő problémák, a preventív jellegű feladatok megoldására. Súlyosabb helyzetek kezelésére a szakmai háttér biztosított.

A gyermekjóléti szolgálat alapvető prevenciós feladata, hogy a gyermekek veszélyeztetettségének időben történő felismerése érdekében hatékony észlelő- és jelzőrendszert működtessen. A jelenlegi adottságok és mutatószámok alapján problémamentesnek minősíthető Balatonszepezd községben a gyermekvédelmi munkaterület.

1. *A bűnmegelőzési program főbb pontjainak bemutatása:*

*(amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

Balatonszepezd Község Önkormányzata Képviselő-testülete 159/2005. (XII.12.) önkormányzati határozatával fogadta el Balatonszepezd Község Önkormányzatának Bűnmegelőzési és Közbiztonsági Koncepcióját. Az ismertté vált bűnelkövetők között fiatalkorú elkövető nincs. A program célul tűzte ki a gyermek és fiatalkorúak, továbbá az ifjú felnőtt korosztály elkövetővé válásának megelőzését - az említett korosztályok célirányos preventív nevelésével -, a droghasználat és kábítószer-bűnözés megelőzését, kezelését – fokozott prevenciós tevékenység mellett -, a családon belüli erőszak megelőzését, a megtörtént esetek megfelelő kezelését – korai problémafeltárás lehetőségével.

1. *A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek:*

*(alapellátás, szakellátás, szabadidős programok, drog-prevenció stb.)*

Az önkormányzat mindent elkövet a bűnmegelőzés, drog prevenció megvalósulásáért.

A község gyermekei a zánkai Bozzay Pál Nemzetiségi Nyelvet Oktató Általános Iskolába járnak, ahol részt vesznek a bűnmegelőzési és kábítószer fogyasztást megelőző rendezvényeken. A Balatonfüredi Rendőrség munkatársai rendszeresen felkeresik az iskolát. A tanulók évek óta a füredi Kapitányság által szervezett KRESZ és közbiztonsági vetélkedőn kiemelkedő helyezést érnek el.

Balatonszepezd, 2023. május 8.

|  |  |
| --- | --- |
|  | **Dresselné Steiner Ibolya**  ügyintéző |
|  |  |

**Beszámoló a Balatonfüredi Szociális Alapszolgáltatási Központ Család-és Gyermekjóléti Szolgálatának 2022. évi Balatonszepezd község tekintetében kifejtett szakmai tevékenységéről**

A 149/1997-es (IX. 10.) Kormányrendelet 10. számú mellékletében foglaltak szerint, az önkormányzat által biztosított személyes gondoskodást nyújtó ellátások bemutatása az alábbiak alapján készült:

* a települési önkormányzat demográfiai mutatói, a 0-18 éves korosztály vonatkozásában
* az önkormányzat által nyújtott pénzbeli, természetbeni ellátások bemutatása
* az önkormányzat által biztosított személyes gondoskodást nyújtó ellátások bemutatása:
* a gyermekjóléti szolgáltatás biztosításának módja, működésének tapasztalata
* az alapellátásban részesülők száma, a gyermekek veszélyeztetettségének oka, a várandós anyák gondozása, a családból kiemelt gyermekek szüleinek gondozása, a jelzőrendszer tagjaival való együttműködés tapasztalatai
* a gyermekek napközbeni ellátásának biztosítása, valamit az ezzel összefüggő adatok.

A gyermekjóléti szolgálat kötelezően ellátandó feladatait, a többször módosított 1997. évi XXXI. Tv., valamint a 15/1998. (IX. 30.) NM rendelet szabályozza.

A gyermekjóléti szolgáltatást, a Gyvt. 94-96.§. alapján a Balatonfüredi Többcélú Társulás fenntartásában működő, Balatonfüredi Szociális Alapszolgáltatási Központ Család-és Gyermekjóléti Szolgálata látja el.

Intézményünk, a Balatonfüred, Kéki utca 6. szám alatt található, ahol a feltételek adottak a hatékony feladatellátáshoz.

**A Család-és Gyermekjóléti Szolgálat ellátási területe:**

Balatonfüred város, valamint Aszófő, Balatonakali, Balatoncsicsó, Balatonszepezd, Balatonszőlős, Balatonudvari, Csopak, Dörgicse, Monoszló, Óbudavár, Örvényes, Paloznak, Pécsely, Szentantalfa, Szentjakabfa, Tagyon, Tihany, Vászoly, Zánka községek.

A gyermekjóléti szolgáltatás, mint alapfeladat, Balatonfüred Város, valamint az ellátott községek valamennyi gyermekkorú lakosára kiterjed.

**A jelzőrendszeri tagok írásos beszámolójának tanulságai**

A településen élő 0-18 éves korosztály demográfiai adatai

0-3 évesek:  **4 fő**

4-6 éves:  **2 fő**

7-14 éves: **20** **fő**

15-18 éves: **14 fő**

**összesen: 40 fő**

Hátrányos helyzetű gyermek (a kiadott igazolások alapján): **0 fő**

Halmozottan hátrányos helyzetű gyermek (a kiadott igazolások alapján): **0 fő**

Tárgyévben rendszeres gyermekvédelmi kedvezményben részesült: **0 fő**

Gyermeket nevelő családok részére nyújtott önkormányzati támogatások:

* Normatív települési támogatás:  **29 fő 15-30 ezer Ft/fő**

A személyes gondoskodást nyújtó ellátások Balatonszepezd településen

*A gyermekjóléti szolgáltatás biztosításának módja, működésének tapasztalatai*

A gyermekjóléti szolgáltatás olyan, a gyermekek érdekeit védő speciális szolgáltatás, amely a szociális munka módszereinek és eszközeinek felhasználásával szolgálja:

* a gyermek testi és lelki egészségének, családban történő nevelkedésének elősegítését
* a gyermek veszélyeztetettségének megelőzését
* a kialakult veszélyeztetettség megszüntetését, illetve
* a családjából kiemelt gyermek visszahelyezését.

A Család- és Gyermekjóléti Szolgálat ezen feladatköröket, az ellátási területén élők körében felmerülő szükségletekre való tekintettel lévő szervezési, szolgáltatási és gondozási tevékenysége által látja el.

A Balatonfüredi Szociális Alapszolgáltatási Központ Család- és Gyermekjóléti Szolgálata, az alábbi szolgáltatásokkal áll a szülők, valamint a gyermekek rendelkezésére:

* Információ nyújtása
* Hivatalos ügyek intézésében való közreműködés
* Életvezetési tanácsadás
* Nevelési tanácsadás
* Konfliktuskezelés
* Közvetítés más szakmai szolgáltatásba
* Szabadidős programok szervezése

A Család – és Gyermekjóléti Szolgálat gondozási tevékenysége 2022-ben Balatonszepezd község vonatkozásában:

* Balatonszepezd községben: **2 fő** szerepelt nyilvántartásunkban.
* ebből balatonszepezdi lakos gyermek: **0 fő**
* 18 év feletti személy: **2 fő**
* Egyszeri tanácsadás keretében:  **2** fő részére nyújtottunk segítséget
* Családlátogatások száma: **95** alkalom
* Információ nyújtása: **4** alkalom
* Adományközvetítés: **3** alkalom
* Új esetek száma tárgyévben: **0 fő**
* Nyilvántartott kiskorúak száma **2022. 12. 31**-én: **0 fő**

A segítő tevékenység során feltárt és kezelt problémák:

* Egészségügyi problémák
* Családi-kapcsolati konfliktus
* Szenvedélybetegségek
* Anyagi, megélhetési, lakhatási problémák

*Gyermekek napközbeni ellátásának biztosítása*

Napközbeni ellátást biztosító intézmények:

1./ Bozzay Pál Általános Iskola működési adatai:

* ***Az iskola tanulói létszáma: 78 fő***
* *Alsó tagozatos: 44* fő
* *Felső tagozatos: 34 fő*
* Napközisek száma: 58 fő
* Környező településekről, az iskolában tanuló diákok száma: Zánka: 52 fő, Balatonakali: 2 fő, Balatonszepezd: 9 fő, Monoszló: 2 fő, Tagyon: 6 fő, Szentantalfa: 5 fő, Balatoncsicsó: 2 fő
* Korrepetálásban részesülők száma: változó, az erre fordított órák száma havonta 8 óra

(2 óra/hét/osztály)

* tanórán túli foglalkozások: Sakk, labdarúgás, röplabda, drámajáté, képzőművészeti foglalkozás, német nyelvi előkészítő, angol fakultáció. Zeneiskolai oktatás keretein belül: szolfézs, magánének, zongora tanszakok működnek.

2./ A zánkai Kétnyelvű Német Nemzetiségi Óvoda működési adatai:

* Teljes gyermeklétszám: 49 fő
* Zánka településről: 40 fő
* Környező településekről: Balatonszepezd: 4 fő, Monoszló: 1fő, Balatonszepezd: 4 fő, Tagyon: 3 fő, Szentjakabfa: 1 fő

*Egészségügyi szolgáltatások a településen:*

*Védőnői/ háziorvosi szolgálat:*

* Gondozott várandósok száma a 7 település vonatkozásában: **15 fő**
* 0-6 éves gondozottak száma: **79 fő**
* Háziorvosi praxisba jelentkezett 0-18 évesek száma 7 településen: **374 fő**
* Leggyakrabban tapasztal problémák: - Asztma, allergia

- Emésztőrendszeri problémák

- Veleszületett problémák

*Észlelő és jelzőrendszer működése*

A jelzőrendszer hatékony működése a munkánk egyik legalapvetőbb célkitűzése, hiszen ez a veszélyeztetett gyermekeink számára kellő időben biztosított segítségnyújtás egyik nélkülözhetetlen feltétele.

* A 2022-es évben, a Család-és Gyermekjóléti Szolgálat felé **jelzés Balatonszepezd** község vonatozásában **nem érkezett**.

Az 1997. évi XXXI. tv. 17.§, valamint a 39.§ (3) alapján a Család-és Gyermekjóléti Szolgálat feladata, a gyermekek veszélyeztetettségének megelőzése, valamint a fennálló veszélyeztetettség megszüntetése, valamint ennek érdekében az észlelő és jelzőrendszer működtetése. 15/1998 NM rendelet 9.§ (3) alapján, a Család- és Gyermekjóléti Szolgálat és a jelzőrendszer tagjainak képviselői között, tevékenységük összehangolása érdekében, előre meghatározott témakörben, évente legalább hat alkalommal szakmaközi megbeszélést kell szervezni. A 2022. évben a Covid-19 következtében elrendelt, majd 2022. június hónap folyamán feloldásra került járványügyi vészhelyzet miatt, időarányosan, tárgyév folyamán 3 alkalommal került megszervezésre, az alábbi témakörökben:

1. **2022. szeptember 13-án** a Védőnőkkel közösen, melynek témája: **„**Az elmúlt évi együttműködés értékelése, különös tekintettel a vészhelyzet alatti időszakra”, valamint: „Az anyatejes táplálás fontossága a csecsemők fejlődése során”.
2. **2022. szeptember 27-én:** A Balatonfüredi Rendőrkapitányság munkatársaival együtt, melynek témája „Az elmúlt évi együttműködés értékelése, különös tekintettel a vészhelyzet alatti időszakra.”

* **2022. november 25-én:** A Járás Védőnői számára a Gondos Panni Család-és Gyermekjóléti Központ és Szociális Szolgálat munkatársainak közreműködésével, melynek témája: „A fogyatékosságügyi tanácsadó helye és szerepe a szociális ellátórendszerben, feladatainak ismertetése, tájékoztatás” volt.
* A jelzőrendszer tagjaival történő szakmai konzultációkra, valamint **esetmegbeszélések**re, az ellátott települések mindegyikén működtetett észlelő és jelzőrendszer tagjainak részvételével rendszeresen sor került. – Balatonszepezd település vonatkozásában 2022-ben – 1 alkalommal.

***Szolgáltatási, szervezési tevékenységünk 2022-ben:***

A prevenciós céllal életre hívott „Szivárvány**”** Klub indulásakor elsősorban beilleszkedési, és kommunikációs nehézségekkel küzdő gyermekek számára nyújtott lehetőséget, részképességeik fejlesztésére. Az ellátási területünkön felmerült igényekhez igazodva azonban, idővel szolgáltatásunk valamennyi érdeklődő gyermek, család, és gyermekintézmény számára nyitottá, elérhetővé vált.

Klubfoglalkozásaink heti rendszerességgel, csütörtökönként 15.30-tól 17.30-óráig zajlanak. Elsősorban kisiskolás korú gyermekek számára nyújt lehetőséget kézműves foglalkozásra, játékra, mozgásos foglalkozásokra. Fontosnak tartjuk a tradíciók ápolását, ezért az ünnepekhez kötődő rendszerességgel szervezünk hagyományőrző programokat is. A 2022-es évben összesen 26 klubfoglalkozásra került sor intézményünkben, a járványügyi korlátozó intézkedések miatt, ez a szám a korábbi évekhez képest jelentős emelkedést mutat.

A klubfoglalkozásokon kívül a nyári szünidőben több, egy-napos kirándulást is szerveztünk, melyre számos felajánlást kapott intézményünk a környező önkormányzatok egy részéről, egyházi szervezettől, magánszemélyektől egyaránt. Ezáltal tartalmas és gazdag programokat szervezhettünk a gyermekek részére.

A nyári kirándulások, valamint a hagyományőrző programjaink az elmúlt évben érzékenyítő célt is szolgáltak- fontosnak tartjuk ugyanis, hogy a különböző korosztályokat, valamint a különböző nevelési, ellátási és foglalkozási igényekkel bíró gyermekeket, fiatalokat, felnőtteket közelebb hozzuk egymáshoz. Mindez a későbbi életük során pozitív hatással bír majd, az elfogadás tekintetében.

**2022. évben megrendezett programjaink:**

* **2022. március 26-án**: Kézműves foglalkozásra került sor intézményünkben ellátott gyermekeink és a Fogyatékosok Nappali Intézményének részvételével.
* **2022. április 14-én és 29-én:** Kirándulást szerveztünka Tamás-hegyre, majd kincskeresésre és nyuszi-simogatásra került sor.
* **2022. június 21-én:** Balatonfüred Város Önkormányzatának köszönhetően egy tartalmas napot tölthettünk el a Sümegi Várban, ahol várlátogatásra került sor, valamint lovasbemutatón vehettek részt a gyermekek, a nap végén pedig egy ebédet is elfogyasztottunk a „Vár csárdában”.
* **2022. június 22**-én: Csopakra kirándultunk, ahol megnéztük a Csonka Tornyot, valamint szabadtéri játékra is sor került. Ezen a programon, az intézményünk keretein belül működő Fogyatékosok Nappali Intézményének ellátottjai is részt vettek a fent említett érzékenyítési program jegyében.
* **2022. június 29**-én: Paloznak Község Önkormányzata évek óta támogatója nyári programjainknak. Ezen a napon a paloznaki Tájházban lehetősége nyílt a gyermekeknek a fazekasság kipróbálására. A program végén ebéddel látták vendégül a résztvevőket. Ezen a programon is részt vettek Fogyatékosok Nappali Intézményének ellátottjai is.
* **2022. július 5-é**n: A Tihanyi Levendula-házat tekintettük meg, majd egy túrát tettünk a Tihanyi Külső Tó körül.
* **2022. július 12-**én**:** Alsóörsre kirándultunk a Kilátóhoz, majd az Amfiteátrumban megnéztünk egy Naprendszerünkről szóló bemutató filmet.
* **2022. augusztus 02**-én: Tihanyban a Barátlakásokat néztük meg, majd túráztunk a Külső tó körül.
* **2022. július 24-29** közt került sor az Erzsébet táborra, melyet hosszabb kényszerű kihagyás után a tavalyi évben újra sikerült megszervezni.

Mindezeken kívül gondoskodtunk:

– Magánszemélyek

– Vállalkozók

– Egyházi- és civil szervezetek által felajánlott anyagi és tárgyi eszközök rászorulókhoz történő eljuttatásáról is.

Az elmúlt évben gondoskodtunk tartós élelmiszer, tisztítószer eljuttatásáról minden rászoruló család részére. A felajánlások összegyűjtésében, koordinálásában nagyon sok magánszemély és intézmény vett részt és nyújtott segítséget, mind Balatonfüreden, mind pedig a környező településeken.

A beszámolóban kifejtett tények, adatok alapján megállapítható, hogy a Család-és Gyermekjóléti Szolgálat, valamint az észlelő-jelzőrendszer hatékony működtetéséhez szükséges feltételek adottak az ellátási területünkhöz tartozó valamennyi település tekintetében, így Balatonszepezd községben is biztosítottak.

Ennek eredményeként a Család-és Gyermekjóléti Szolgálat 2022-ben kifejtett szakmai tevékenysége eredményesnek mondható.

Balatonfüred, 2023. április 02.

Szabó-Mészáros Katalin Dr. Bócsáné Pálinkás Rita

szakmai vezető családsegítő